Ambunge nimahingurite njira ya guthuurima maministers eeru aria merigiriirwo niguthurwo ni president Uhuru Kenyatta ihinda ini oriothe.
Abunge nimahitukie mutaratara uria ukuhotithia maritwa macio kuneanwo kuri kamiti iyo ya mbunge, onakorwo abunge nimeguthii thigukuu kwambiriria umuthi.
Maritwa ma ambunge acio matemanirio mbunge-ini ya bururi ni mutongoria wa aria aingi Aden Duale.
Ona gutuika ngwataniro ya NASA niregete kuneana maritwa ma ambunge ao gutumikira kamiti iyo, Duale niatitirithirie ambunge a Jubilee aria me kamiti-ini iyo nimagathurima maministers eeru wona maritwa mao maneanwo mbunge ni mutongoria wa bururi.
Ona kuri ouguo mutongoria wa aria anini John Mbadi, niakirio nja ya mbunge ni spika Justin Muturi ni kuuga matikuneana maritwa mao kamiti-ini iyo tondu matiratambura thirikari ya mutongoria wa bururi Uhuru Kenyatta.
kik_Latn kik_Latn kik_Latn kik_Latn kik_Latn